kardosdrur/scandi-wiki huggingface dataset:
Amber Heard

Amber Laura Heard (født 22. april 1986) er en amerikansk skuespillerinde. Hun er bedst kendt for sine roller i filmene Never Back Down (2008), The Rum Diary (2011) og for at spille Mera i DCEU, bl.a. i Aquaman (2018)

Karriere 
Hun gik på St. Michael's Catholic Academy indtil sit "junior year", hvor hun forlod skolen for at forfølge en karriere i Hollywood. Hun har spillet mindre roller i forskellige tv-serier og tv-film. Hun er nok bedst kendt for sin rolle som Greta Matthews i CWs tv-show, Hidden Palms. Hun spiller hovedrollen (og titelrollen) i All The Boys Love Mandy Lane, der havde premiere ved Toronto International Film Festival i 2006 og blev frigivet til biografer i 2008.

Hun har også været på forsiden af Maxim og spillede Seth Rogens karakters kæreste i Pineapple Express. Hun medvirker desuden i The Informers baseret på en række noveller af samme navn, skrevet af Bret Easton Ellis.

Privatliv 
Amber Heard er biseksuel og har haft forhold med både mænd og kvinder. Hun kom offentligt ud ved GLAADs 25 års jubilæumsfejring.

Heard var i et forhold med fortografen Tasya van Ree fra 2008 til 2012.

Hun var gift med Johnny Depp fra 2015 til 2016, da de blev skilt. Heard anklagede ham derefter for hustruvold, som han benægtede. En dommer har fundet ham skyldig i 12 ud af 14 episoder, som Heard har beskrevet.

I 2020 har hun fortalt, at hun har slået Johnny flere gange, og kastet ting efter ham, blandt andet en flaske som eksploderede hvor tippen af hans finger blev skåret af. 

In april 2021 fik Heard sit første barn via surrogatmor.

Heard tabte den 1. juni 2022 en retssag om æreskrænkelse mod Johnny Depp., da en jury, efter seks ugers retssag, fandt at Amber Heard, havde lavet udtagelser om Johnny Depp og seksuel vold der var usande Ydermere fandt juryen Amber Heard's udtagelser var lavet med ondskab ("malice"). Retssagen fik en enorm offentlig interesse på sociale medier med hashtagget #JusticeForJohnnyDepp der fik over 18 milliarder visninger på TikTok.

Filmografi

Film

TV

Musikvideoer

Noter

Eksterne henvisninger 

 
 Amber Heard  på TV.com
 Info on Amber Heard at cwtv.com 
 Amber Heard: This Season's Breakout Star – Saturday Night Magazine (June 2008) 

Filmskuespillere fra USA
Skuespillere fra Texas
Personer fra Austin
Color Line Stadion

Color Line Stadion er den norske fodboldklubs Aalesund hjemmebane. Stadionet, som blev åbnet 16. april 2005, ligger i byen Ålesund i Møre og Romsdal.

Eksterne henvisninger 

Color Line Stadion, Ålesund  

Color Line Stadion på fotballbaner.no 

Fodboldstadioner i Norge
Ålesund
Etableret i 2005
Armeniens kabinet

Armeniens kabinet består af lederne af den armenske regeringens ministerier. Præsidenten udnævner medlemmer af kabinettet efter anbefalinger fra premierministeren. Premierministeren er udpeget af præsidenten og godkendt af parlamentet.

Medlemmer

Eksterne henvisninger/kilder 
CIA – World Leaders 

Kabinet
Regeringer
Arubas ministerråd

Arubas Ministerråd består af lederne af regeringens ministerier. Medlemmerne bliver valgt af Staten (Arubas parlamet).

Medlemmer

Eksterne Henvisninger/Kilder 
CIA – World Leaders 

Ministerråd
Regeringer
Movimiento Electoral di Pueblo

Movimiento Electoral di Pueblo (MEP) er et socialdemokratisk politisk parti i Aruba. Ved sidste parlamentsvalg i 2017 vandt partiet 37,6% af stemmerne, og 9 af 21 sæder i Staten, Arubas parlament.

Politiske partier i Aruba
Socialdemokratiske partier
Etableret i 1971
Arubaanse Volkspartij

Arubaanse Volkspartij eller Partido di Pueblo Arubano (AVP) er et kristendemokratisk politisk parti i Aruba. Ved sidste parlamentsvalg i 2017 vandt partiet 39,9% af stemmerne og 9 ud af 21 sæder i Staten, og blev dermed det største oppositionsparti i landet.

Politiske partier i Aruba
Kristendemokratiske partier
Movimento Patriótico Arubano

Movimento Patriótico Arubano er et politisk parti i Aruba. Partiet blev dannet som udbryderparti fra Partido Patriótico Arubano. Ved sidste parlamentsvalg i 2005 vandt partiet 7% af stemmerne, og 1 sæde ud af 21 i Staten.

Politiske partier i Aruba
Partido Patriótico Arubano

Partido Patriótico Arubano er et politisk parti i Aruba. Partiet havde fra 2001 til 2005 2 sæder i parlamentet, men ved parlamentsvalget i 2005 fik partiet kun 2% af stemmerne og derfor ingen af de 21 sæder i parlamentet.

Politiske partier i Aruba
Sovjet (råd)

Sovjet (, ) er russisk for "råd" og er et begreb anvendt inden for den russiske socialisme i det tidlige 1900-tal samt et statsretsligt begreb i Sovjetunionen. De første sovjetter opstod under den russiske revolution i 1905.

Begrebet Sovjet kan ses i sammenhæng med Karl Marx' opfattelse af kommuner (særligt Pariserkommunen).

'Sovjet' anvendes også som kortform for Sovjetunionen.

Se også 
 Oktoberrevolutionen
 Sovjetrepublik

Organisationer fra Sovjetunionen
Nikolaj Medtner

Nikolaj Karlovitj Medtner, (russisk: Николай Карлович Метнер), (5. januar 1880 – 13. november 1951) var en russisk komponist og pianist. Han skrev blandt andet 14 klaversonater, en serie "Skazki" (Eventyr eller Fortællinger) for klaver, en klaverkvintet, 3 violinsonater, sange og tre store koncerter for klaver og orkester. Han var en fætter til den russiske komponist Alexander Goedicke; begge havde aner i Tyskland.

Medtner har fået etiketten den "russiske Brahms" i lighed med blandt andre Aleksandr Glasunov, Paul Juon (1872-1940) og Sergej Tanejev (1856-1915), fordi de forbandt elementer fra den nationale russiske skole med indflydelse fra Vesteuropa.

Medtner voksede op i Moskva og studerede på konservatoriet dèr. Han blev i Rusland også efter Revolutionen, men turnerede i 1924 som pianist i Nordamerika, understøttet af bl.a. Sergej Rakhmaninov. I 1936 bosatte han sig sammen med sin hustru i London, hvor der i 1949 dannedes et "Medtner Society", som skulle understøtte hans musik, med hjælp fra den velstående Maharaja af Mysore.

De fleste af Medtners værker er efterhånden blevet indspillet flere gange, i særlig grad klaverkoncerterne og klaversonaterne. Blandt de pianister, der har interesseret sig for hans musik, er Hamish Milne, Marc Andre Hamelin, Geoffrey Tozer, Konstantin Aleksandrovitj Sjtjerbakov, Geoffrey Douglas Madge, Jevgenij Olegovutj Sudbin, Nikolaj Demidenko, og i mindre grad Emil Gilels, Michael Ponti, Igor Sjukov, m.fl.

Reference

Eksterne henvisninger 
 www.medtner.org.uk
 
 International Medtner Foundation

Komponister fra Rusland
Romantikkens komponister
Pianister fra Rusland
Præstekjole

Den sorte præstekjole med den hvide pibekrave er en almindelig borgerdragt fra 1500-tallet, som er blevet embedsdragt for folkekirkepræster. Luther mente, at præsten skulle bære den samme dragt som borgerne i menigheden, og derfor blev den almindelige borgerdragt valgt. Dette lutherske princip er altså gradvist forladt i takt med at tiderne har ændret borgernes almindelige påklædning, men præsternes beklædning er uændret i 500 år.

Kjolen bæres i dag kun af præster i Danmark, Island og enkelte steder i Nordtyskland. Gejstlige fra andre kirkesamfund benytter tilsvarende uniform fx den katolske soutane.

Præstekjolen (ornatet) bæres ved gudstjenester og kirkelige handlinger, og den kan endvidere benyttes repræsentativt.

Præstekjolen signalerer, at præsten er en del af en tradition og har en tjeneste og et embede, hvor embedsdragten forpligter og er med til at dække præsten som privatperson.

Den danske præstekjole består af en sort fodlang dragt med hvid pibekrave og hvide poignetter (en slags manchetter). Biskoppernes ornat er af silke med fløjlsmave, mens Københavns biskop og kongelig konfessionarius har ornat helt af sort fløjl.

Præsteviede Doktorer i teologi bærer præstekjole med fløjlsmave på forstykke og vinge som tegn på deres akademiske værdighed.

Pibekraven er fast tilbehør til præstekjolen. Den opsamlede det hvide pudder fra pudderparykkerne. De var moderne i den europæiske overklasse omkring 1600. Derefter blev pibekraven beholdt af statsmagtens repræsentanter, som præster og dommere. Den er nu kun i brug i den danske Folkekirke.

Den norske folkekirke har brugt pibekraven til den blev afskaffet officielt i 1980'erne, da reformer foretrak dragten som symbol på præstens hyrde- og tjenerrolle end myndighedsrolle. Dragterne opfylder stadig uniformens funktion: rolleidentifikation i stedet for individidentifikation.

Ekstern henvisning/kilde 
 religion.dk - Kjolen er til særlige anledninger

Kjoler
Kristendom
Religiøs beklædning
Idol

Idol har flere betydninger:

 Idol (gudebillede)
 Popidol
 Idols – dansk sangkonkurrence fra 00'erne
Australian Open-mesterskabet i herredouble 2009

Australian Open 2009 i herredouble var den 97. herredoubleturnering ved Australian Open. Turneringen havde deltagelse af 64 par, hvor de 57 havde kvalificeret sig på grundlag af deres verdensranglisteplacering. De resterende syv par var blev tildelt et wildcard.

Turneringen blev for tredje gang vundet af det amerikanske brødrepar Bob og Mike Bryan, som i finalen besejrede Mahesh Bhupathi fra Indien og Mark Knowles fra Bahamas med 2-6, 7-5, 6-0. Sejren var brødreparrets syvende grand slam-titel i herredouble.

Forsvarende mestre var israelerne Jonathan Erlich og Andy Ram, men Erlich stillede ikke op til årets turnering på grund af en albueskade. I stedet dannede Ram par med Hvideruslands Maks Mirnji, men parret tabte i anden runde til spanierne Feliciano López og Fernando Verdasco.

Resultater

Øverste fjerdedel

Anden fjerdedel

Tredje fjerdedel

Nederste fjerdedel

Kvartfinaler, semifinaler og finale

Kilde / eksterne henvisninger 
 Australian Open – Draws – Men's doubles

Se også 
 Australian Open 2009
 Australian Open 2009 (herresingle)
 Australian Open 2009 (damesingle)
 Australian Open 2009 (damedouble)
 Australian Open 2009 (mixeddouble)

Herredouble 2009
2009
ATP Tour 2009
Di Gi Charat

er en japansk anime- og mangaserie lavet af Koge-Donbo. Serien omhandler en pige, der hedder Dejiko og en der hedder Puchiko, som kommer fra rummet og er på vej til jorden med Gema (en lille gul pelsbold). Da de kommer ned på jorden bliver Puchiko væk og Dejiko og Gema prøver og finde hende.

Eksterne henvisninger 
 Di Gi Charat Officiel hjemmeside  
 Winter Garden's TBS hjemmeside
Silvan Shalom

Silvan Shalom (på hebraisk סילבן שלום), (født 4. oktober 1958 i Gabès, Tunesien) er en israelsk politiker, der mellem 2001 og 2003 var sit lands finansminister og fra 2003 til 2006 udenrigsminister. Pr. januar 2009 er han fortsat medlem af parlamentet Knesset for partiet Likud. Han har været parlamentsmedlem siden 1992.

Opvækst 
Shalom blev født i byen Gabès i det østlige Tunesien, men flyttede i 1959 til Israel, hvor han som 18-årig blev indlemmet i Israels Forsvar. Han opnåede i sin militærkarriere status som sergent. Efter endt militærtjeneste gik Shalom på universiteter i byerne Beersheba og Tel Aviv, hvor han blandt andet studerede økonomi og jura.

Politisk karriere 
Efter at have arbejdet som journalist blev Shalom i 1992 valgt til det israelske parlament Knesset for det konservative Likud-parti. Hans indflydelse skaffede ham i 2001 posten som landets finansminister. I 2003 afløste han den tidligere premierminister Benjamin Netanyahu som udenrigsminister. Tiden som udenrigsminister var præget af den Anden intifada, som oplevede nogle af sine blodigste år i perioden med Shalom som udenrigsminister, hvilket påvirkede hans og landets forhold til det øvrige verdenssamfund. I 2006 blev han afløst på posten af Tzipi Livni.

I 2005 stillede Shalom op til kampvalg mod Benjamin Netanyahu om lederskabet i Likud, men lykkedes ikke med at opnå posten som partileder.

Privatliv 
Shalom er bosat i byen Ramat Gan, hvor han er gift med en israelsk TV-vært. Sammen har parret fem børn.

Eksterne henvisninger 

 Fra Knessets hjemmeside 

Politikere fra Israel
EBooks on Demand

eBooks on Demand (på dansk:eBøger on Demand, forkortes EOD) er et fælleseuropæisk biblioteksprojekt der har til formål at muliggøre digitaliseringen af bøger fra perioden 1500-1900. 

Projektet blev oprettet i 2006 og var delvist finansieret af EUs eTen-program. Formålet var at oprette mulighed for at brugerne af nationalbibliotekerne og universitetsbibliotekerne i adskillige lande kunne bestille digitalisering af bøger. Da det afsluttedes i 2008 var 14 lande, 8 i Europa deriblandt Danmark, deltagere i projektet. Efter projektets afslutning arbejdes der dog stadig på at indlemme flere lande i samarbejdet. 

I Danmark deltog det Kongelige Bibliotek og det resulterede i at biblioteket nu giver mulighed for at bestille indscanninger af ældre bøger fra 1500-1900 dets bogbestand.

Deltagere i projektet 
 Universitätsbibliothek Innsbruck – projektledere (Østrig)
 Bayerische Staatsbibliothek (Tyskland)
 Universitätsbibliothek der Humboldt-Universität (Tyskland)
 National and University Library of Slovenia (Slovenien)
 Biblioteca Nacional de Portugal (Portugal)
 National Széchényi Library of Hungary (Ungarn)
 National Library of Estonia (Estland)
 Det Kongelige Bibliotek (Danmark)
 University Library in Bratislava (Slovakiet)
 Universitätsbibliothek Graz (Østrig)
 Universitätsbibliothek Greifswald (Tyskland)
 Universitätsbibliothek Regensburg (Tyskland)
 Universitätsbibliothek Wien (Østrig)
 Universitätsbibliothek Dresden (Tyskland)

Eksterne henvisninger 
 EOD portal  på det Kongelige Biblioteks hjemmeside

Biblioteks- og informationsvidenskab
E-bøger
Det Kongelige Bibliotek

de:E-Book#eBooks on Demand
Langholmshoved

Langholmshoved er en 450 m. lang og 1,1 ha. stor holm øst for Marstal, der består af to bevoksede holme forbundet med et langt ubevokset sten og sandrev. Øen er en marin dannelse med krumodder i øst og vest. Kysten er dels sandstrand men har også strækninger med rullesten. Mod øst er den smal og det er kun strandvolden og krumodden der er bevokset. På den vestlige del er øen bredere og med flere lavninger. Langholmshoved er nærmest formet som et segl og nord for øen ligger et stort fladvandet område der ofte er tørlagt og tiltrækker en del vadefugle. 

Øen er en del af Ærø Kommune, Ærø.

Natur 
Der er store forekomster af klyder og stormåger og en lille havternekoloni.
Holmen har en stor botanisk værdi med bl.a. forskellige sivarter og strandplanter som f.eks kveller og strandmalurt.

Der er adgang til øen året rundt, men fra 1.3. til 1.7. bør den undgås. Øens natur er truet af at øen om sommeren besøges af mange badegæster.

Der er muligt at vade gennem vandet fra halvøen Ristinge Hale, Langeland over til Storeholm og videre til holmene Lindholm, Langholmshoved og Langholm. Kun de få hundrede meter fra Marstal Havn, hvor en gravet strømrende umuliggør vadning.

Eksterne henvisninger 
 www.sydforfyn kilde
 Kort
 Foto af øen og artikel om øhavet

Øer i Sydfynske Øhav
Ærø Kommune
WrestleMania VI

WrestleMania VI var den sjette udgave af pay-per-view-showet WrestleMania produceret af World Wrestling Federation (WWF). Det fandt sted 1. april 1990 fra SkyDome i Toronto, Canada. Der var 67.678 tilskuere i arenaen, og showet, der blev kommenteret af Gorilla Monsoon og Jesse Ventura, varede over fire timer. 

Showets main event var en VM-titelkamp mellem Hulk Hogan og Ultimate Warrior. Kampen var både om Hulk Hogans VM-titel og Ultimate Warriors WWF Intercontinental Championship, og vinderen ville blive indehaver af begge titler. Ultimate Warrior vandt kampen, og det var dermed Hulk Hogans første reelle nederlag ved et WrestleMania (han var blevet diskvalificeret sammen med André the Giant i deres kamp mod hinanden ved WrestleMania IV). Der skulle gå 12 år, før Hogan igen tabte en kamp ved WrestleMania – og det var også i SkyDome, hvor han tabte til The Rock ved WrestleMania X8. Kampen mellem Hulk Hogan og Ultimate Warrior varede næsten 23 minutter og var på det tidspunkt den længste i WrestleManias historie.

Resultater 

 Rick Martel besejrede Koko B. Ware
 WWF World Tag Team Championship: Demolition (Ax og Smash) besejrede The Colossal Connection (André the Giant og Haku) (med Bobby Heenan)
 Demolition vandt dermed VM-bælterne.
 Det var André the Giants sidste kamp ved et WrestleMania.
 Earthquake (med Jimmy Hart) besejrede Hercules
 Brutus Beefcake besejrede Mr. Perfect (med The Genius)
 Roddy Piper og Bad News Brown kæmpede uafgjort
 The Hart Foundation (Bret Hart og Jim Neidhart) besejrede The Bolsheviks (Nikolai Volkoff og Boris Zhukov)
 Barbarian (med Bobby Heenan) besejrede Tito Santana
 Dusty Rhodes og Sapphire (med Miss Elizabeth) besejrede Randy Savage og Sensational Queen Sherri
 Dette var en mix-tagteam-kamp. Det var i øvrigt wrestlinglegenden Dusty Rhodes' eneste kamp nogensinde ved WrestleMania.
 Orient Express (Sato og Tanaka) (med Mr. Fuji) besejrede The Rockers (Shawn Michaels og Marty Jannetty)
 Hacksaw Jim Duggan besejrede Dino Bravo (med Jimmy Hart og Earthquake)
 Million Dollar Championship: Ted DiBiase (med Virgil) besejrede Jake Roberts
 Big Boss Man besejrede Akeem (med Slick)
 Rick Rude (med Bobby Heenan) besejrede Jimmy Snuka
 WWF Championship/WWF Intercontinental Championship: Ultimate Warrior besejrede Hulk Hogan
 Ultimate Warrior vandt dermed sin første (og eneste) VM-titel. 
 Det var Hulk Hogans første reelle nederlag ved WrestleMania. 
 Kampen er ofte krediteret for at være én af de bedste kampe ved WrestleMania nogensinde.

Wrestling
Wrestling i 1990
Lindholm (Sydfynske Øhav)

Lindholm er en holm på 0,2 ha. og med en kystlængde 0,3 km. der ligger mellem Storeholm og Langholmshoved øst for Marstal, Ærø. Den oversvømmes jævnligt og er bevokset med græs strandmalurt og marehalm. Der er en mindre stormmågekoloni og enkelte knopsvaner og strandskader yngler af og til på øen.

I hver sin ende af øen er der af beton bygget skydeskjul for jægere.
 
Naturforeningerne mener at Lindholm bør ses i sammenhæng med resten af øerne i området og bør derfor også være øreservat med adgangsforbud i yngletiden.
 
Det er sandsynligvis Ærø Kommune der ejer den lille holm. Der er fri adgang, men kystområderne omkring øen er meget lavvandet.

Der er muligt at vade gennem vandet fra halvøen Ristinge Hale, Langeland over til Storeholm og videre til holmene Lindholm, Langholmshoved og Langholm. Kun de få hundrede meter fra Marstal Havn, hvor en gravet strømrende umuliggør vadning.

Eksterne henvisninger 
 www.sydfyn kilde
 Kort

Øer i Danmark
Ærø Kommune
Øer i Sydfynske Øhav
Playing the Angel

Playing the Angel er det 11. studiealbum af Depeche Mode og blev udgivet den 17. oktober 2005. Albummet blev fulgt op af Touring the Angel touren. Albummet kastede fire singler af sig; "A Pain That I'm Used To" (9. december 2005), "Precious" (3. oktober 2005), "John the Revelator/Lilian" (4. juni 2006) og "Suffer Well" (20. marts 2006). Dave Gahan har skrevet 3 af sangene på albummet.

Album fra 2005
Depeche Mode-album
C.M. Hess

Christian Martin Hess (14. oktober 1851 i Middelfart – 1. december 1929 i Vejle) var en dansk fabrikant, grundlægger af fabrikken af samme navn.

Hans far var jernstøber i Middelfart. C.M. Hess ville også gerne være jernstøber, men han havde en storebror, der skulle arve fabrikken. Han flyttede til Vejle, og i 1876 købte han W. Aarups jernstøberi i Vejle. Han begyndte at støbe kakkelovne, komfurer og bygningsgods. Fabrikken startede i Grønnegade 18, men flyttede senere til et større sted. Det er i dag dér, hvor Musikteatret i Vejle ligger. C.M. Hess kunne snart udvide og flyttede i 1898 med fabrikken fra Grønnegade 18 til "Flegborg" lige overfor, og fabrikken blev udvidet atter 1912-1914, hvor fabrikken blev omlagt til elektisk drift og udvidet med emaljeværk.

Hess var Ridder af Dannebrog og Dannebrogsmand, medlem af Vejle Byråd 1891-94 og af Skatteligningskommissionen, medlem af Vejle Banks repræsentantskab 1902-1929, medlem af bestyrelsen for Foreningen af Fabrikanter i Jernindustrien i Provinserne, af bestyrelsen for Teknisk Skole, for Haandværkerforeningen 1887-1929, af bestyrelsen for Teknisk Selskab 1890-1919, af bestyrelsen for "Friboligen for ældre, trængende næringsdrivende Borgere i Veile," 1909, formand 1910-1924, af bestyrelsen for Grejsdalens Stole- og Møbelfabrik samt Vejle Bolte- og Møtrikfabrik. Han ejede herregården Haraldskær fra 1916 til sin død.

Kilder og litteratur 
 Kraks Blaa Bog 1929
 Th. Thaulov, Fabriksejer C. M. Hess og hans slægt, 1951.

Eksterne henvisninger 
 Side om C.M. Hess 
 VejleWiki.dk om C.M. Hess

Godsejere fra Danmark
Riddere af Dannebrog
Personer fra Middelfart
Danskere i 1800-tallet
Danskere i 1900-tallet
Medlemmer af Vejle Byråd
Personer fra Vejle
Personer i Kraks Blå Bog (afdøde)
Fabrikanter fra Danmark
Sounds of Decay

Sounds Of Decay er en Ep med tre sange udgivet af Katatonia i 1997. En fjerde sang kaldet "Untrue" blev optaget i samme studiesession, men kom ikke med på pladen. Den blev senere udgivet på Brave Yester Days kompilationsalbummet i 2004. Coveret er et screenshot af en affældig gud, taget fra filmen Begotten af E. Elias Merhige. I stedet for Jonas Renske, der normalt synger for Katatonia, blev Mikael Åkerfeldt fra Opeth hentet ind for at synge disse numre.

Eå'en kom også med på genudgivelsen af Brave Murder Day-albummet i 2006.

Sporliste 
 "Nowhere" – 6:08
 "At Last" – 6:13
 "Inside The Fall" – 6:20

Al musik blev skrevet af Katatonia. "Nowhere" teksterne skrevet af Jonas Renkse og "At Last" & "Inside The Fall" teksterne af Blackheim.

Medvirkende 
 Blackheim – guitar
 Fredrik Norrman – guitars, basguitar
 Jonas Renkse – trommer
 Mikael Åkerfeldt – vokal

Heavy metal-album
Album fra 1997
Album fra Sverige
Australian Open-mesterskabet i mixed double 2009

Australian Open 2009 i mixeddouble var den 66. mixeddoubleturnering i Australian Open's historie, og den blev afviklet som en del af Australian Open 2009. Turneringen havde deltagelse af 32 par, heraf 6 wild cards. Kampene blev spillet bedst af to sæt. Ved stillingen 1-1 i sæt spilledes en tiebreak til 10 point som afgørelse på kampen.

Turneringen blev vundet af inderne Sania Mirza og Mahesh Bhupathi, som i finalen slog det fransk-israelske par Nathalie Dechy og Andy Ram med 6-1, 6-3. Sejren var Sania Mirzas første grand slam-titel, mens Mahesh Bhupathi tidligere havde vundet 10 grand slam-titler i herredouble og mixeddouble. Parret fik dermed revanche for nederlaget i finalen året før, hvor de havde tabt til Sun Tiantian fra Kina og Nenad Zimonjić fra Serbien.

Eftersom Sun ikke deltog i årets turnering, forsøgte Zimonjić i stedet at forsvare sin titel sammen med tyskeren Anna-Lena Grönefeld, men parret blev allerede slået ud i første runde.

Resultater

Øverste halvdel

Nederste halvdel

Finale

Kilde / eksterne henvisninger 
 Australian Open – Draws – Mixed doubles

Se også 
 Australian Open 2009
 Australian Open 2009 (herresingle)
 Australian Open 2009 (damesingle)
 Australian Open 2009 (herredouble)
 Australian Open 2009 (damedouble)

Mixed double 2009
2009
Nelson Oduber

Nelson Oduber (født 1947 i Oranjestad) er en Arubansk politiker, der i perioderne 1989-1994 og 2001-2009 var premierminister i Aruba. 

Han er medlem af partiet Movimiento Electoral di Pueblo. 

Arubas premierministre
Politikere fra Aruba
Robert Duncan

Robert Duncan er navnet på flere personer:

 Robert Duncan (digter) (1919–1988) – amerikansk digter
 Robert Duncan (komponist) – amerikansk komponist
 Robert Duncan (læge) – amerikansk læge
 Robert Duncan (skuespiller) (f. 1952) – britisk skuespiller
 Robert L. Duncan (f. 1953) – amerikansk delstatssenator fra Texas
 Robert B. Duncan (f. 1920) – Oregon-valgt medlem af Kongressen
 Robert Duncan (biskop) (f. 1948) – episkopal biskop af Pittsburgh
 Robert C. Duncan (1885–1957) – britisk olympisk atlet
 Mike Duncan, eller Robert M. ("Mike") Duncan – Formand for Republican National Committee

Se også 
 Robert Duncan McNeill – amerikansk skuespiller
 Bobby Duncum
Staterne (Aruba)

Staterne () er Arubas lovgivende magt eller parlament. Staterne har 21 medlemmer, der bliver valgt for en periode på 4 år.

Partier 
Efter parlamentsvalget i 2005 er følgende partier repræsenteret i Staterne:

Parlamenter
Aruba